Public procurement notice: Contract Notice
Published: 2025-06-03
Buyer: Helsingin työllisyyspalveluliikelaitos
Country: FI
Region: FI1B1
Contract type: Services
Procedure: Open procedure
CPV classification: 85120000: Medical practice services
Estimated value: 7000000 EUR
Submission deadline: 2025-06-16
Award criteria: price

Technical requirements: Tarjoaja on kansalliseen lainsäädäntöön ja kansallisiin määräyksiin perustuen yllämainittuja tilanteita vastaavassa samankaltaisessa menettelyssä.
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoaja on tehnyt muiden kanssa sopimuksia, joilla pyritään vääristämään kilpailua.
Tarjoajalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rahanpesusta tai terrorismin rahoituksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.

Eligibility requirements: Tarjoajan liikevaihdon tulee olla vähintään 100 000 euroa vuodessa viimeisimmältä vahvistetulta tilikaudelta tarjousta jätettäessä.  Jos tarjous tehdään ryhmittymänä, ryhmittymän jäsenet voivat täyttää vaatimuksen yhdessä.  Jos tarjoaja käyttää alihankkijoita, tarjoaja alihankkijoineen voi täyttää vaatimuksen yhdessä, jolloin tarjoajalta voidaan pyytää selvitys taloudellisten voimavarojen olemassaoloa koskevista sitoumuksista ja sopimuksista.  
Tarjoaja toimittaa pyynnöstä liikevaihtoa koskevat tiedot viimeisimmältä vahvistetulta tilikaudelta.
Vakuutussumma on 500000 euroa.
Tarjoajalla on hankinnan laatuun ja laajuuteen nähden riittävät taloudelliset ja rahoitukselliset edellytykset hankinnan suorittamiseen. Taloudellisen tilanteen tulee olla sellainen, että se Suomen Asiakastieto Oy:n tai vastaavan tahon ratingluokituksessa on vähintään A tai riskiluokitus 1-3 tai vastaava.

Tarjoaja lataa tarjouspyynnön kohdassa Muut ehdot Suomen Asiakastieto Oy:n Rating Alfa tai vastaavan raportin, joka sisältää luottoluokituksen.
Helsingin kaupunki on velvollinen noudattamaan Euroopan unionin, Yhdistyneiden kansakuntien ja Suomen viranomaisten asettamia pakotteita, rajoitteita ja varojen jäädyttämispäätöksiä. Tarjoajien tulee antaa seuraava vakuutus ja pyydettäessä viipymättä esittää hankintayksikölle tietoja hankintayksikön pyytämään selvityspyyntöön.

Tässä vakuutuksessa pakotteilla ja rajoitteilla tarkoitetaan Euroopan unionin, Yhdistyneiden kansakuntien ja Suomen viranomaisten asettamia pakotteita ja rajoitteita. Varojen jäädyttämispäätöksillä tarkoitetaan Suomen viranomaisten asettamia varojen jäädyttämispäätöksiä.

Tarjoaja vakuuttaa,

1. ettei tarjoaja ole Venäjän kansalainen, Venäjällä asuva luonnollinen henkilö tai Venäjälle sijoittautunut oikeushenkilö, yhteisö tai elin,

2. ettei tarjoaja ole oikeushenkilö, yhteisö tai elin, jonka omistusoikeuksista Venäjän kansalainen, Venäjällä asuva luonnollinen henkilö tai Venäjälle sijoittautunut oikeushenkilö, yhteisö tai elin omistaa suoraan tai välillisesti yli 50 prosenttia,

3. ettei tarjoaja ole 1. tai 2. kohdassa tarkoitetun tahon puolesta tai johdolla toimiva luonnollinen henkilö, oikeushenkilö, yhteisö tai elin,

4. ettei kohdissa 1-3 mainituilla tahoilla ole yli 10 prosentin osuus tarjouksen arvosta tai niistä alihankkijoista, tavarantoimittajista tai yhteisöistä, joiden voimavaroja käytetään hyväksi julkisia hankintoja koskevissa direktiiveissä tarkoitetulla tavalla,

5. ettei tarjoaja tai tarjoajaa lähellä olevat tahot kuulu Neuvoston asetuksen (EU) N:o 269/2014 liitteessä I lueteltuihin luonnollisiin henkilöihin, oikeushenkilöihin, yhteisöihin tai elimiin,

6. ettei pakotteita tai varojen jäädyttämispäätöksiä ole asetettu 1) tarjoajalle eikä tarjoajan alihankkijoille, eikä 2) tarjoajan tai tarjoajan alihankkijoiden hallinto-, johto- tai valvontaelimen jäsenille tai edustus-, päätös-, määräys- tai valvontavaltaa käyttäville henkilöille tai tahoille,

7. ettei tarjoajaa tai tarjoajan alihankkijoita omista välittömästi tai välillisesti yli 50 prosenttisesti taho tai tahot, joihin kohdistuu pakote taikka varojen jäädyttämispäätös,

8. ettei tarjoajan toiminta, sopimuksen kohteeseen käytettävät tavarat tai palvelut eikä tarjoajan tuottamien tuotteiden/palveluiden käyttö riko pakotteita tai rajoitteita, ja

9. etteivät hankintaan liittyvät suoritukset päädy välillisesti tai välittömästi pakotteiden, rajoitteiden tai varojen jäädyttämispäätöksien kohteena olevalle taholle

Tarjoaja antaa vakuutuksen pakotteille tämän tarjouspyynnön kohdassa Muut ehdot.
Tarjoaja on merkitty asiaankuuluviin sijoittautumisjäsenvaltionsa pitämiin kaupparekistereihin:

Se on merkitty sijoittautumisjäsenvaltion pitämään, direktiivin 2014/24/EU liitteessä XI kuvattuun ammattirekisteriin; tietyistä jäsenvaltioista tulevien tarjoajien täytyy mahdollisesti täyttää muita samassa liitteessä säädettyjä vaatimuksia.
Palvelua voi toteuttaa henkilö, jolla on tarjouksen jättämisen hetkellä suoritettu laissa terveydenhuollon ammattihenkilöistä (28.6.1994/559) 5 §:ssä tarkoitettu psykologian koulutus (PsM, psykologian maisteri tai vastaava akateeminen loppututkinto) sekä Sosiaali- ja terveysalan lupa- ja valvontavirasto Valviran myöntämä oikeus harjoittaa ammattiaan laillistettuna psykologina, minkä lisäksi joko

• kliinisen neuropsykologin pätevyys (ennen erikoispsykologikoulutusta järjestetty valtakunnallinen neuropsykologian jatko- ja täydennyskoulutus).
• neuropsykologian erikoispsykologi, PsL, johon kuuluvat erikoistumisopinnot neuropsykologian erikoisalalla (1997–2015 alkaneet koulutukset)
• neuropsykologian erikoispsykologi (VET, 2016 tai sen jälkeen alkaneet koulutukset)
• psykologi, joka on hankkinut alan täydennyskoulutusta ja jolle on ennen vuotta 2008 myönnetty Kelan erityistason (ET) kuntouttajaoikeudet neuropsykologisissa tehtävissä toimimiseen
• tai näihin rinnastettava muu koulutus, jonka Tilaaja tarvittaessa tarkistaa

Huom. edellä mainittujen koulutusten erikoistumisvaiheessa oleva koulutus ei ole riittävä.

Hankintayksikkö pyytää tarvittaessa tutkintoon liittyvät todistukset.
Työkyvyn arviointeja voi toteuttaa neuropsykologi, jolla on aikaisempaa kokemusta asiakkaiden työkyvyn arviointien toteutuksista. 

Kokemukseksi hyväksytään: 

• Aiemmin toteuttamat työkyvyn terveydellisten tekijöiden selvittämiseen liittyvät arviointipalvelut työterveyshuollossa tai moniammatillisena yhteistyönä, kuntoutuksen tai hoidon toteutuksesta.
• Palvelu tulee olla kasvokkain toteutettua (ei etäpalvelua) henkilökohtaista työkyvyn arviointipalvelua. 
• Työkyvyn arviointipalveluiden tulee olla toteutettu viimeisen kolmen (3) vuoden aikana tarjouspyynnön jättämisen määräpäivästä laskettuna.

Kokemukseksi ei hyväksytä:

• asiantuntijan oman organisaation henkilöstölle tai tarjouspyynnössä mukana olevan alihankkijan/ryhmittymän jäsenille toteutetut palvelut 
• opintojen aikana toteutetut arviointipalvelut

HUOM. Nimetyllä / nimetyillä asiantuntijoilla tulee olla kertynyt useampia työkyvyn arviointien toteutuksia eli vähintään kaksi (2) toteutettua työkyvyn arviointia.  

Kokemus ja pätevyys kuvataan tarjouspyynnön liitteelle (liite 3). Mikäli Tarjoaja nimeää palvelua varten useampia asiantuntijoita, kaikkien nimettyjen asiantuntijoiden pätevyys ja kokemus kuvataan liitteelle 3. 

Hankintayksikkö voi tarvittaessa tarkistaa osaamiseen liittyvän vaatimuksen. 

Tarjoajan tulee vakuuttaa tarjouspyynnössä kohdassa Hankinnan kohteen kriteerit, että toimeksiantoja toteuttaa vaaditun pätevyyden kokemuksen omaava asiantuntija.